Проект!
Закон за изменение и допълнение на Закона за подземните богатства
(Отразена деноминацията от 5.07.1999 г.
Обн. ДВ. бр.23 от 12 Март 1999г., изм. ДВ. бр.28 от 4 Април 2000г., изм. ДВ. бр.108 от 14 Декември 2001г., изм. ДВ. бр.47 от 10 Май 2002г., изм. ДВ. бр.86 от 30 Септември 2003г., изм. ДВ. бр.28 от 1 Април 2005г.)
§1. Създава се нов чл. 26а със следния текст:
“Чл. 26а. Производство за предоставяне на разрешение за търсене и/или проучване и на концесия за добив се открива след решение на местен референдум в общината, на чиято територия се намира обектът, когато търсенето и/или проучването на подземните богатства може да доведе до застрашаване и опасност за здравето на хората. 

Преходни и заключителни разпоредби
§1. В чл.17, ал.1 се от Закона за местното самоуправление и местната администрация (обн. ДВ. бр.77 от 17 Септември 1991г., изм. ДВ. бр.24 от 14 Март 1995г., изм. ДВ. бр.49 от 30 Май 1995г., изм. ДВ. бр.65 от 21 Юли 1995г., изм. ДВ. бр.90 от 24 Октмври 1996г., доп. ДВ. бр.122 от 19 Декември 1997г., изм. ДВ. бр.33 от 24 Март 1998г., изм. ДВ. бр.130 от 5 Ноември 1998г., изм. ДВ. бр.154 от 28 Декември 1998г., доп. ДВ. бр.67 от 27 Юли 1999г., изм. ДВ. бр.69 от 3 Август 1999г., изм. ДВ. бр.26 от 29 Март 2000г., изм. ДВ. бр.85 от 17 Октмври 2000г., изм. ДВ. бр.1 от 2 Януари 2001г., доп. ДВ. бр.28 от 19 Март 2002г., изм. ДВ. бр.45 от 30 Април 2002г., изм. ДВ. бр.119 от 27 Декември 2002г., изм. ДВ. бр.69 от 5 Август 2003г., изм. ДВ. бр.19 от 1 Март 2005г., изм. ДВ. бр.34 от 19 Април 2005г.)
 се добавя т.11 със следния текст:
“11. търсене, проучване и добив на подземни богатства.”
30 Май 2005 г. 					Вносител:

							Борислав Цеков 

Мотиви

Предоставянето на право за търсене и проучване на подземни богатства има важно икономическо и социално значение за отделните общини, в които се разрешава тази дейност. Тя може да има както положителни икономически резултати, така и вредни последици за здравето на хората, живеещи и работещи на територията на общината. Затова с този законопроект се предлага разширяване на правата на гражданите при предоставяне на право за търсене и проучване на подземни богатства, като те по своя инициатива чрез местен референдум  ще дават съгласието си за търсене и проучване на територията на своята община, ако разработването на подземни богатства застрашава тяхното здраве. Предлаганите промени целят повишаване на гражданското участие в решаването на въпроси, свързани с националните богатства и сигурност, като се засили влиянието и ангажираността на гражданите по теми, които застрашават техните интереси.

30 Май 2005 г. 					Вносител:

							Борислав Цеков